Ego Ansericus, dominus Montis-Regalis, notum facio universis presentes litteras inspecturis quod cum discordia verteretur inter me, ex una parte, et dominam matrem meam Agnetem, dominam Insule, ex altera, super eo quod cognitum fuit et probatum quod ego in villam Insule intravi cum armis et violentia, et ibidem vim intuli, quia dicta Insula movet de feodo charissimi domini mei Theobaldi, Dei gratia regis Navarre, Campanie et Brie palatini comitis, dictam vim et dictam violentiam dicto domino regis emendavi. In cujus rei testimonium presentes litteras sigilli mei munimine roboravi. Actum, anno Domini millesimo ducentesimo XXXVIIIº, die dominica proxima post festum Beati-Vincentii martiris.